Diari Oficial de la Generalitat Valenciana


Sumari del DOGV 3673, del 25-01-2000 (2000/362)

Expedient arbitral número 407/1998. Notificació de laude mitjançant edicte.
---------------------------------------------------------------------------

### Dades del document

Número de DOGV
:   3673

Data del DOGV
:   25-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/362


Organisme emissor
:   Conselleria d'Indústria i Comerç

Tipus de document
:   Anunci

Expedient arbitral número 407/1998. Notificació de laude mitjançant edicte. [2000/X362]
  
Per haver-ho acordat així el president de la Junta Arbitral de Consum de la Comunitat Valenciana, en l'expedient arbitral núm. 407/98, a l'empara del que s'ha disposat en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedeix a notificar a la part interessada que a continuació s'indica, el laude arbitral recaigut en el mencionat expedient, mitjançant el present edicte:
  
Part interessada: Red Butano.
  
Última adreça coneguda: c/ Miguel Servet, 3 baix (València).
  
Expedient:407/1998.
  
Laude de data 28 de gener de 1999, que es dicta a Xàtiva, en els següents termes: ?S'estima la pretensió de la senyora Ana Vila Montell, en tenir en compte l'existència d'un certificat de revisió periòdica de la instal·lació, fet per l'empresa subministradora, amb data 2 de juliol de 1996, i amb un període de validesa fins a juny de 2001, en el qual no es recull cap anomalia en les peces que després substituí l'empresa reclamada; peces que a més a més no tenen un termini de caducitat reglamentàriament establit.
  
Pel que fa a la neteja del xiclet, també s'estima la pretensió, en considerar-la igualment innecessària per aquests motius.
  
Així doncs, la reclamant haurà de dipositar totes les peces noves, substituïdes per la part reclamada, a la seu de l'OMIC de Xàtiva en el termini de 20 dies hàbils des de la notificació del present laude, i quedaran les dites peces noves a disposició de la part reclamada.
  
Al seu torn, la part reclamada haurà de pagar a la reclamant la quantitat de 9.875 pessetes que haurà de dipositar a la seu de l'OMIC de Xàtiva, en el termini de deu dies hàbils des que li notifiquen que el reclamant ha dipositat les peces substituïdes?.
  
L'indicat laude té caràcter vinculant i executiu i és eficaç des del dia de la notificació.
  
Cosa que es fa saber a la part interessada-reclamada als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, i comunicant-li que dins dels cinc dies següents a la notificació del laude, podrà demanar al Col·legi Arbitral que corregisca qualsevol error de càlcul, de còpia, tipogràfic o similar. Contra el laude és possible recurs d'anul·lació que haurà de ser presentat davant l'Audiència Provincial en el termini dels 10 dies següents a la seua notificació o a l'aclariment a què fa referència l'article 36 de la Llei d'Arbitratge, d'acord amb el que s'ha establit en l'article 45 i següents de la Llei d'Arbitratge 36/1988.
  
I perquè servisca de notificació a la part interessada consignada anteriorment, s'expedeix el present edicte.